ઊનાના મોટા સમઢિયાળા ગામે દલિત યુવાનો ઉપર ગુજારવામાં આવેલા અત્યાચારના દેશવ્યાપી ઘેરા પડઘા પડી રહ્યાં છે, ત્યારે મુખ્યમંત્રી આનંદીબહેન બુધવારે સમઢિયાળા ગામે તથા રાજકોટ સિવિલ હોસ્પિટલ પહોંચ્યા હતા, જ્યાં એમણે અસરગ્રસ્ત દલિતોને ન્યાય અપાવવાની અને કોઈપણ આરોપીને નહીં છોડવાની ખાતરી આપ્યા સાથે સરકાર તરફથી તમામ પ્રકારની સહાય-સુરક્ષા-સગવડો આપવાની હૈયાધારણા આપી હતી.